Puodkalių tiltas

Puodkalių tiltas – tiltas kelyje , Skuodo rajono savivaldybėje, Puodkalių kaime, 5 km į pietus nuo Skuodo. Jungia Bartuvos krantus pusiaukelėje tarp Skuodo ir Mosėdžio. Nuo kelio link žemupio driekiasi Puodkalių tvenkinio patvanka.

1964 m. per Bartuvą pastatytas gelžbetoninis, trijų tarpatramių (11,36+11,36+11,36 m) tiltas. Statinys – 34,30 m ilgio, sijinis, karpytos sistemos. Perdangos konstrukcijoje buvo sudėtos šešios karkasinės tėjinio skerspjūvio sijos su skersinėmis diafragmomis. Krantinės atramos – vienaeilės polinės, viršuje apjungtos su monolitiniu rygeliu. Atramose įrengta po penkis polius. Tarpinės atramos - vienaeilės polinės, sieninio tipo, su stačiakampio skerspjūvio rygeliu.Henrikas Kebeikis. TILTAS PER BARTUVĄ KELIO SKUODAS-PLUNGĖ 7,9 KM lietuvai.lt, p. 206

2005 m. tiltas, stovintis kelio 8,009 km, buvo rekonstruotas pagal 2004 m. techninį projektą.Krašto kelio Nr. 169 Skuodas–Plungė ruožo nuo 7,314 iki 8,354 km kapitalinio remonto techninio darbo projekto parengimas ir projekto vykdymo priežiūra (2024/2025 m.) S-172 02-26.zip Tiltu pravestos dvi eismo juostos, kraštuose apribotos cinkuoto metalo atitvarais, be šalitilčių.Puodkalių tiltas Google Street View 2023-09 

Apie 2023 m. prie tilto, tvenkinio pusėje, upės vagoje pastatyta triguba plieninė pralaida su naujo kelio atkarpa virš jos. 2023 m. rugpjūčio 14 d. šiuo sutvirtintu keliu pravežtas rekordinis Lietuvoje 2200 t. svorio krovinys iš Klaipėdos uosto į „Orlen Lietuva“ (Mažeikiai).„Mammoet“. Istorinė kelionė , nuoroda tikrinta 2025-06-24 

 Šaltiniai 

Kategorija:Lietuvos sijiniai tiltai
Kategorija:Skuodo rajono tiltai
Kategorija:Puodkaliai
Kategorija:Tiltai per Bartuvą